《九日寄陈子盘兼呈社中诸公》
明代·释古邈

原草离离带晓霜，雁声初度海天长。孤藤每独登高顶，令节何人到上方。

松叶有风堪自爱，菊花无酒也须尝。龙山绝倒东篱剧，肯信林峦幽趣强。

作者简介：古邈(一六四九─？)，字觉大。番禺人。俗姓罗。童年出海幢，求阿字大师剃染受具。天然老人还雷峰，入侍丈室。后奉命之福州长庆，暂充典客。竟以病入涅。著有《闽中吟草》一卷。事见清宣统《番禺县续志》卷二七。